લગ્નની વિધિ કરાવતાં મારુ, કંસારા, સોની જ્ઞાતિના ગોર મૈત્રેયભાઇ વ્યાસ આજના યુવાનોની વિચારસરણી વિશે કહે છે, “અનેક ભણેલાં અને સમજદાર યુવક-યુવતીઓ સપ્તપદીનો અર્થ સમજવા માગે છે. થોડા દસકા પહેલાં વિધિને માત્ર ધાર્મિક કર્મ સમજીને જ કરાતી, પરંતુ હવે આજના નવવિવાહિતો સપ્તપદીને સમજવા માગે છે. તેમને શાસ્ત્ર અને વિજ્ઞાનના આધારે સમજાવાય તો તેઓ ચોક્કસ તેને જીવનમાં ઉતારવા પ્રયત્નશીલ બને છે.”